stanford-oval/wikipedia huggingface dataset:
קפאן
גאוגרפיה ואקלים

העיר ממוקמת על מורדות ההר קאסטפ, הגבוה ברכס זאנגזור, המתנשא לגובה של 3,201 מטרים. העיר עצמה נמצאת בגובה 750-1050 מטרים מעל פני הים (בממוצע בגובה 900 מטרים), בקצהו המזרחי של עמק צר באורך 13 ק"מ הנפרס ממזרח למערב שבתוכו עובר נהר הווגג'י (Ողջի), יובלו של נהר אראס. מקורו של הנהר הוא מהפשרת שלגי ההר, והוא זורם בתוך העיר.
העיר מתאפיינת בחורפים קרים (לעיתים בחורף הטמפרטורה יורדת ל-15 מעלות מתחת לאפס) ובקיציים חמים (עד 38 מעלות).
24 ק"מ צפונית לעיר נמצא הרכבל הארוך בעולם ללא עצירה, המחבר בין העיירה הלידזור (Հալիձոր) ומנזר טטב (Տաթևի վանք), ואורכו 5.7 ק"מ.
ערים תאומות

לעיר ברית ערים תאומות עם הערים:
ארצות הברית גלנדייל, קליפורניה, ארצות הברית
בלארוס בוריסוב, בלארוס
הערות שוליים

↑  http://www.armstat.am/file/article/marz_10_44.pdf
↑  תוצאות מפקד האוכלוסין, 2001
↑  http://www.abp.am/armenia/city/kapan/
↑  ברית הערים באתר Sister Cities International
| --- | --- |
בקרת זהויות :  NLI: 987007499070505171  LCCN: n99265222  VIAF: 123340612   WorldCat (עם VIAF): 123340612
רומה פלק

| --- | --- |
אין תמונה חופשית
 לידה:  1932 ירושלים, פלשתינה (א"י) 
 פטירה:  15 באוגוסט 2020 (בגיל 88 בערך) ירושלים 
 מקום לימודים:  האוניברסיטה העברית בירושלים (1975) 
 מנחה לדוקטורט:  עמוס טברסקי 
 מוסדות:  האוניברסיטה העברית בירושלים 
 פרסים והוקרה:  פרס ג'ורג' פוליה 
 בן או בת זוג:  רפאל פלק 
 
רומה פלק (אורן) (1932 – 15 באוגוסט 2020) הייתה פרופסור לפסיכולוגיה באוניברסיטה העברית בירושלים. מחקריה עסקו בחשיבה סטטיסטית והסתברותית, שיפוט של מקריות וצירופי מקרים, מושגים מתמטיים של ילדים ופתרון בעיות.
ביוגרפיה

רומה אורן נולדה בשנת 1932 בירושלים, בת לרבקה (לבית זקהיים) ובנימין אורן. למדה בגימנסיה העברית רחביה וסיימה את לימודי התיכון בגימנסיה הרצליה. התגייסה ל"הגנה" ושירתה כאתתית במורס והליוגרף, ובין השאר קיימה את הקשר האחרון עם גוש עציון טרם נפילתו במלחמת העצמאות.
בשנות החמישים המוקדמות למדה מתמטיקה באוניברסיטה העברית ובמקביל הייתה מורה לנערים עולים חדשים במעברת הר-טוב (בית שמש). בשנת הלימודים 1954/5 למדה באוניברסיטת סטוקהולם הסתברות, סטטיסטיקה מתמטית וסטטיסטיקה של ביטוח. עם שובה לישראל עבדה כשנה במחלקה האקטוארית של המוסד לביטוח לאומי ובהמשך במעבדה לסטטיסטיקה באוניברסיטה העברית, ובמכון הדסה לייעוץ לבחירת מקצוע.
בשנת 1964 קיבלה תואר ראשון מהאוניברסיטה העברית בפסיכולוגיה וסטטיסטיקה וב-1969 סיימה תואר שני בפסיכולוגיה. בשנת 1975 קיבלה תואר דוקטור מהאוניברסיטה העברית על עבודה שכותרתה "תפיסת מקריות", שנעשתה בהנחייתו של פרופ' עמוס טברסקי. החלה ללמד באוניברסיטה העברית כעוזרת הוראה בשנת 1957 והתקדמה לאורך השנים לדרגת פרופסור, עד יציאתה לגמלאות ב-1999. היא לימדה במחלקות לפסיכולוגיה, חינוך, עבודה סוציאלית, ועוד. בין השאר לימדה ופיתחה את הקורסים: מבוא לסטטיסטיקה והסתברות; חשיבה סטטיסטית בפסיכולוגיה; פסיכולוגיה של מקריות; התפתחות מושגים מתמטיים אצל ילדים ופתרון בעיות.
יצאה לשבתוני מחקר במוסדות שונים, בהם: Decision Research, Eugene, Oregon בין השנים 1979–1980, אוניברסיטת מסצ'וסטס אמהרסט (1990-1991), אוניברסיטת הרווארד (1994-1995).
בשנת 1984 קיבלה עם מיה בר-הלל את פרס הכתיבה של MAA על שם ג'ורג' פוליה על המאמר "Probabilistic Dependence Between Events".‏
הייתה נשואה לרפאל פלק (1929–2019), פרופסור לגנטיקה באוניברסיטה העברית, והתגוררה עמו בירושלים. הייתה אם לשניים. 
נפטרה ב-15 באוגוסט 2020. תרמה את גופה למדע.
מספריה

אתגרים לתאים האפורים, הוצאת ספרית פועלים והקיבוץ המאוחד, 2004. הספר מכיל 122 חידות מתמטיות, מהן נודעות ומהן מקוריות. לכל חידה אתגר משלה, ולמי שלא הצליח לפצחו, ניתן פתרון מפורט. המחברת נחה את הקורא:
יש בעיה! חידות למחשבה, הוצאת ספרית פועלים והקיבוץ המאוחד, 2013. אוסף נוסף, עשיר כקודמו, של חידות מתמטיות ופתרונותיהן.
Understanding Probability and Statistics: A Book of Problems, 1993, Wellesley, MA: AK Peters. Corrected and revised edition 1997
יצרה את משחק הקופסה "ברירה וסיכוי" - משחק התמודדות עם אי-ודאות, שיוצר בשנות ה-80 של המאה ה-20 על ידי חברת "אורדע".
הערות שוליים

↑  רשימת מקבלי תארים באוניברסיטה העברית בירושלים, דבר, 23 ביוני 1969
↑  MAA Writing Awards - Probabilistic Dependence between Events
↑  פרופ' רומה פלק ז"ל | הארץ, מנוחה, תרומת גופה למדע, באתר מודעות אבל, ‏17 באוגוסט 2020
↑  תקוה וינשטוק, משחקים חינוכיים: לימוד שנכנס בדלת האחורית, מעריב, 19 בפברואר 1979
| --- | --- |
בקרת זהויות :  NLI: 987007270626605171  BIBSYS: 90858874  BnF: cb13069429t (data)  CiNii: DA07931965  ISNI: 0000 0000 8015 5918  LCCN: n93054047  MGP: 286025  NTA: 145437221  RERO: 02-A003230072  SUDOC: 057322155  VIAF: 33670491   WorldCat (עם VIAF): 33670491
רוקי בי

| --- | --- |
רוקי בי
רוקי בי
 שם לידה:  רועי אסייג
 מוקד פעילות:  ירושלים
 תקופת הפעילות:  מ-2000
 עיסוק:  ראפר, מפיק מוזיקלי, תקליטן
 סוגה:  היפ הופ ירושלמי, אלקטרוני, פסיכדלי, דאב, רגאיי
 שיתופי פעולה בולטים:  מארקי פאנק
רוקי בי הוא שם הבמה של רועי אסייג, ראפר, מפיק מוזיקלי ותקליטן ישראלי.
ביוגרפיה

בתחילת דרכו, בעשור הראשון של המאה ה-21, הקים יחד עם די ג'י THC selector יואב רבן את ההרכב "Ninjah Sound System", הרכב דאב ורגאיי, בהרכב זה שימש כראפר. מאוחר יותר, עם הצטרפותו של חברם עמית אי, שינו את שם ההרכב ל"אריות ירושלים".
ב-2002 פרסם אסייג DJ-Set בשם "לא חוקי 008". הסט הוקלט בפאב הזאזא הירושלמי, במסגרת סדרת הוצאות רשת של הלייבל הירושלמי "מקלטתקליטים". בשנת 2003 הוציא באותו הלייבל עם הרכב "כישלון" עם בנימין אורן וגבי קריכלי את האלבום "צרוב", אלבום אלקטרוני מאולתר שהוקלט בהופעות חיות. באותו שנה רוקי היה ממקימי הקולקטיב "מקלט מוצאי שבת" יחד עם מארקי פאנק, אם סי קלין, רבל סאן, סגול 59, וולטר, אם סיריוס, וסקולמאסטר, ערב  קבוע של פריסטייל היפ הופ בפאב הדיוואן שהוציא מיקסטייפ בשנת 2003, שתיעד את התתרחשות באותם ערבים.
ב-2003, יצא בלייבל "Audio Collage" אלבום הבכורה של רוקי בי, "ניצחון". האלבום היה בין אלבומי ההיפ הופ הראשונים בישראל ששילב אלמנטים של מוזיקה אלקטרונית, דאנסהול ודאב. באותה תקופה, ניסה רוקי בי להקים את ההרכב "מורכב שלם". ההרכב לא הוציא קטעים לאור והתפרק לאחר תקופה קצרה.
ב-2006, יחד עם המפיק מארקי פאנק, הוציא רוקי בי אלבום משותף בשם "שושנת הרוחות". האלבום יצא בלייבל "אגיטפופ" . האלבום היה לאחד מהאלבומים היחידים שהופצו בלייבל. באותה שנה, ראה אור אלבום משותף של רוקי בי יחד עם "בן יהוה" גבריאל בן חורין מלהקת ישראל (להקה), בשם "שירים למאמין". האלבום יצא בלייבל האינדי המחתרתי "מ.ר.י".
ב-2010 הוציא את האלבום "לא בשביל משהו", יחד עם מפיק המוזיקה האלקטרונית "גבי להלה". לאחר מכן יצר את ההרכב נפט יחד עם המפיק גוביבוש, ביחד הם הוציאו ב-2015 אלבום בשם "מת" בלייבל הבריטי Generation Bass, ההרכב התפרק בעקבות מעבר של הצמד לברלין והופיע פעם אחת נוספת בפסטיבל החזית בירושלים ב-2015.
לאחר המעבר לברלין הוא המשיך תחת שם האמן Tropikal Camel, פרויקט אלקטרוני שמשלב השפעות ערביות וצפון אפריקאיות, הפרויקט הוציא שלושה אלבומים, והופיע ברחבי העולם.
ב-2020, הוציא מיני-אלבום משותף יחד עם חבר ההרכב פלא אוזן, הראפר רויסון, בשם "עבד עברית".
רוז'ינוי

| --- | --- |
סמל רוז'ינויסמל רוז'ינוי
שרידי בית הכנסת בעיירה
שרידי בית הכנסת בעיירה
 מדינה:  בלארוס בלארוס
 מחוז:  ברסט (מחוז) ברסט
 ראיון:  פרוז'ני
 תאריך ייסוד:  1552
 גובה:  149 מטרים
 אוכלוסייה:  ‏
  ‑ בעיירה:  2,777 (1 בינואר 2024)
  ‑ צפיפות:  2,587 נפש לקמ"ר (2017)
 קואורדינטות:  52°52′N 24°54′E﻿ / ﻿52.867°N 24.900°E﻿ / 52.867; 24.900
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהרוז'ינוי(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהרוז'ינוי(למפת מחוז ברסט רגילה) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןרוז'ינוי(למפת מחוז ברסט מוגדלת) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןרוז'ינוי  he tabBackground:;tabBorder:#aaa;defaultTab:0;
רוֹזִ'ינוֹי (בבלארוסית: Ружаны, "רוּזַ'אנִי"; בפולנית: Różana, "רוּזַ'נַה"; ביידיש: ראָזשינאָי; מקובלים גם השמות Ражана, "רַזַ'נַה", וכן Ражаная, "רַזַ'נַיַה") היא עיירה קטנה השוכנת לגדות הנהר רוז'נקה, בנפת פרוז'ני שבמחוז ברסט שבמערב בלארוס. העיירה מרוחקת כ-140 ק"מ מברסט ליטובסק, ונמצאת כ-45 ק"מ מצפון-מזרח לעיירה פרוז'ני, בנקודת המפגש של הדרך המחברת בין פרוז'ני וסלונים עם זו המחברת בין וולקוביסק וקוסוב פולסקי.
האזכור הראשון של העיר הוא משנת 1552. בעיירה שרידיו של ארמון מרשים; שתי כנסיות – כנסיית השילוש הקתולית (נבנתה ב-1617) וכנסיית פטרוס ופאולוס האורתודוקסית (נבנתה בין השנים 1762–1788); קפלה קטנה בבית הקברות המקומי; בית קברות גרמני; וכן בית קברות יהודי עתיק וחורבותיו של בית כנסת.
בין רבניה של העיר היה הרב מרדכי גימפל יפה.
יהודי היישוב

התיעוד הראשון לישיבת יהודים בעיירה הוא מראשית המאה ה-17. בשנת 1659 (ראש השנה ה'ת"ך) הופצה בעיירה עלילת דם, שבעקבותיה הוצאו להורג מספר יהודים בה. על מאורע זה נכתבו מספר קינות, שנאספו יחד בספר "זיכרון קדושים".
קבוצת איכרים יהודים מהכפר נובופבלובקה הסמוך לרוז'ינוי עלתה ארצה ב-1883 והייתה לגרעין המייסד של המושבה עקרון (מזכרת בתיה). בשנת 1919 ערכו חיילים פולנים פוגרום ביהודי העיירה, בו נרצחו 6 יהודים ונשדדו רבים.
בין מלחמות העולם נמנו בעיירה כ-2,400 יהודים, כשני שלישים מתושביה, והתקיימה בה פעילות של המפלגות היהודיות השונות, תוך פעילות של תלמוד תורה ובית ספר עברי. פעילות זו נאסרה עם כיבוש האזור בידי הסובייטים בספטמבר 1939, תוך הלאמת המסחר הפרטי בעיירה.
יהודי היישוב > בשואה

בתחילת מבצע ברברוסה, סוף יוני 1941, נכבשה העיירה בידי הגרמנים, ואלו הטילו עד מהרה גזירות שונות על יהודיה, ובהן חובת ענידת טלאי צהוב וחובת ביצוע עבודות כפייה. ביולי 1941 רצחו הגרמנים 15 יהודים מהעיירה, והטילו על הקהילה לשלם סכום כופר גבוה, תוך החרמת רכוש היהודים. בד בבד ערכו הגרמנים מספר מעשי התעללות והשפלה המוניים ביהודי העיירה.
באוגוסט 1941 רוכזו יהודי העיירה בגטו שהוקם בה. ב-2 בנובמבר 1942 הוצעדו כל יושבי הגטו למחנה הריכוז שכונה "מחנה הבונקרים" בוולקוביסק, תוך ירי בכ-500 יהודים בדרך, בהם ילדים רבים. מהמחנה שולחו יתר היהודים עד סוף החודש, לאחר שהוחזקו בו בתנאי צפיפות ורעב קשים, יחד עם כ-20,000 היהודים הנוספים במקום, בקרונות משא למחנה ההשמדה טרבלינקה.
מכ-2,400 יהודי רוז'ינוי, שרדו את השואה שלושה אנשים.
לקריאה נוספת

מאיר סוקולובסקי, רוז'ינוי: ספר זיכרון לקהילת רוז'ינוי והסביבה, תל אביב: ארגון יוצאי רוז'ינוי והסביבה, 1957.
הערות שוליים

↑  היסטוריה של מחוז ברסט - המאה ה-16 (באנגלית)
↑  תמונות מבית הקברות היהודי העתיק בעיירה רוז'ינוי
↑  בית הכנסת בעיירה רוז'ינוי
↑  זיכרון קדושים, לזכרם של יהודי רוז'ינוי בעלילת הדם, ספר גנאלוגיה, פטרבורג ה'תרנ"ז-1897, באתר היברובוקס
| --- | --- |
בקרת זהויות :  NLI: 987007480376005171  LCCN: no2002115967  NKC: ge1135391  VIAF: 130527973   WorldCat (עם VIAF): 130527973
רופרט יאנג

| --- | --- |

 לידה:  16 במאי 1978 (בן 46) למבת', הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004 
 פרופיל ב-IMDb
 
רופרט פרנסיס יאנג (באנגלית: Rupert Francis Young; נולד ב-16 במאי 1978) הוא שחקן אנגלי.
ביוגרפיה

יאנג נולד בלמבת' שבלונדון. הוא גילם את סר לאון בסדרת הדרמה של ה-BBC "מרלין".
בטלוויזיה הופיע יאנג בתפקידי אורח בסדרות "דוק מרטין", "המלחמה של פויל", "מלון בבילון", "מלכה לבנה", ו"דוקטור הו". בקולנוע שיחק בסרט הטלוויזיה "אהבה מפוצלת" משנת 2004 לצדו של מייקל שין, ובסרט "Writers Retreat" שיצא לאקרנים ב-2015.
ב-2019 גילם יאנג את לארי מרפי בהפקה של הווסט אנד של המחזה "אוון הנסן היקר" שהועלה בתיאטרון נואל קאוורד. ב-2020 היה יאנג מועמד לפרס לורנס אוליבייה לשחקן הטוב ביותר בתפקיד משנה במחזמר על תפקידו ב"אוון הנסן היקר".
בשנת 2021 גילם את ג'ייק, לורד פת'רינגטון החדש, בעונה השנייה של סדרת הדרמה התקופתית ברידג'רטון.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | Island at War | חייל בריטי | מיני-סדרה |
| 2004 | אהבה מפוצלת | Dirty Filthy Love | ג'וש | סרט טלוויזיה |
| 2004 | דוק מרטין | Doc Martin | אדריאן פיטס | סדרת טלוויזיה (2 פרקים) |
| 2006 | המלחמה של פויל | Foyle's War | שומר חמוש | בפרק "Bad Blood" |
| 2006 | בקצב הלב | Heartbeat | זאק | סדרת טלוויזיה (פרק אחד) |
| 2008 | בראשית | Primeval | מייק | סדרת טלוויזיה (פרק אחד) |
| 2009–2012 | מרלין | Merlin | סר לאון | סדרת טלוויזיה (39 פרקים) |
| 2009 | מלון בבילון | Hotel Babylon | ג'סטיס | סדרת טלוויזיה (פרק אחד) |
| 2010 | לגדול בלי בושה | Shameless | מארק ארלינגטון | סדרת טלוויזיה (פרק אחד) |
| 2010 | דוקטור הו | Doctor Who | רומאי | בפרק "The Pandorica Opens" |
| 2013 | מלכה לבנה | The White Queen | סר ויליאם הרברט | מיני0סדרה |
| 2016 |  | People Just Do Nothing | ג'ושואה | סדרת טלוויזיה (פרק אחד) |
| 2017 |  | The Good Karma Hospital | סאני מקינטוש | סדרת טלוויזיה (פרק אחד) |
| 2021 | ברידג'רטון | Bridgerton | ג'ייק, לורד פת'רינגטון | סדרת טלוויזיה (8 פרקים) |
| 2024 | הלוק החדש (אנ') | The New Look | מלקולם מוגרידג' (אנ') | פרק: "What a Difference" |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Just Because You're Paranoid... | דרק | סרט קצר |
| 2012 |  | This Love | גבר אחר | סרט קצר |
| 2015 |  | Writers Retreat | אליסדר |  |
| 2020 | סוד הגן הנעלם | The Secret Garden | מרקוס |  |
הערות שוליים

↑  "Rupert Young at TV.com". נבדק ב-2 ביולי 2013. {{cite web}}:  (עזרה)
↑  "Hero Complex Merlin-finale". נבדק ב-30 ביוני 2013. {{cite web}}:  (עזרה)
↑  "Rupert Young on IMDb". נבדק ב-25 ביוני 2015. {{cite web}}:  (עזרה)
↑  ‘Bridgerton’: Charithra Chandran To Play Edwina, Rupert Young Also Cast In Season 2 Of Netflix Series, Deadline, ‏1 באפריל 2021 (באנגלית אמריקאית)
| --- | --- |
בקרת זהויות :  LCCN: no2014038227  VIAF: 308181233   WorldCat (עם VIAF): 308181233
קפא בעקרב

κ בעקרב הוא כוכב כפול ומשתנה במרחק של כ-483 שנות אור ממערכת השמש בקבוצת הכוכבים עקרב. למרות שהוא בהיר יחסית הוא לא קיבל שם בימי קדם, זאת ככל הנראה כתוצאה של מיקומו הדרומי שמקשה על הצפייה בו מאירופה והמזרח התיכון.
מאפיינים

κ בעקרב מורכב מזוג ענקים כחולים המקיפים זה את זה בזמן הקפה של 195 ימים ו-15.6 שעות ובמרחק שנע בין 0.6 יחידה אסטרונומית ו-1.75 יחידות אסטרונומיות. בשל המרחק הקטן ביניהם ובהירותם הגדולה לא ניתן להפריד ביניהם והבהירות נראית של כל אחד מבני הזוג לא ידועה במדויק.
מאפיינים > κ בעקרב A

κ בעקרב A הוא המסיבי והבהיר יותר מבין זוג הכוכבים. מסתו מוערכת בכ-17 מסות שמש, רדיוסו כ-6.8 רדיוסי שמש וטמפרטורת פניו כ-23,400 קלווין, מה שנותן לו סיווג ספקטרלי של B1.5 III. מהטמפרטורה והרדיוס ניתן להעריך שעוצמת ההארה הכוללת שלו היא פי 12,250 מעוצמת ההארה של השמש, אך כמעט כל הקרינה היא בתחום העל-סגול כך שבאור נראה עוצמת ההארה היא רק פי 1,500 מעוצמת ההארה של השמש, ששקולה לבהירות מוחלטת מדרגה 3.1- ולבהירות נראית מדרגה 2.75.
עוצמת ההארה של κ בעקרב A משתנה במידה קטנה מאוד במחזוריות שמורכבת ממספר מחזורים שונים. המחזור הראשי הוא בתדירות של 4 שעות, 47.75 דקות וההשתנות היא של כ-5.5 אלפיות של דרגת בהירות. בנוסף קיימות לפחות 4 תדירויות משנה של 4 שעות ו-12.85 דקות, 4 שעות ו-55.6 דקות, 10 שעות ו-40 דקות, ו-3 ימים, 13 שעות ו-26.8 דקות. בכל מחזורי המשנה השינוי בעוצמת ההארה היא סביב אלפית של דרגת בהירות. בשל מחזורי השתנות אלה מסווג κ בעקרב A כמשתנה β בקפאוס.
מאפיינים > κ בעקרב B

κ בעקרב B הוא הקטן והעמום יותר מבין זוג הכוכבים. מסתו מוערכת בכ-12 מסות שמש, רדיוסו כ-5.8 רדיוסי שמש וטמפרטורת פניו כ-18,800 קלווין, מה שנותן לו סיווג ספקטרלי של B3 III. מהטמפרטורה והרדיוס ניתן להעריך שעוצמת ההארה הכוללת שלו היא פי 3,700 מעוצמת ההארה של השמש, אך כמעט כל הקרינה היא בתחום העל-סגול כך שבאור נראה עוצמת ההארה היא רק פי 500 מעוצמת ההארה של השמש, ששקולה לבהירות מוחלטת מדרגה 1.9- ולבהירות נראית מדרגה 3.9.
הערות שוליים

1 2  SIMBAD: κ Scorpii
1 2 3 4 5 6 7 8 9 10  K. Uytterhoeven, C. Aerts, P. De Cat, K. De Mey, J. H. Telting, C. Schrijvers, J. De Ridder, K. Daems, G. Meeus & C. Waelkens: Line-profile variations of the double-lined spectroscopic binary κ Scorpii, Astronomy & Astrophysics, vol. 371, p.1035-1047 (2001)
↑  N. R. Lomb & R. R. Shobbrook: New radial velocities and further photometric observations of λ Sco and κ Sco, Monthly Notices of the Royal Astronomical Society, Vol. 173, p. 726 (1975)
↑  לפי הרדיוס ו-1.9 ימים להקפה
↑  לפי רדיוס וטמפרטורה
↑  לפי הרדיוס ו-1.14 ימים להקפה
1 2   {\frac {L}{L_{\odot }}}=\left({\frac {R}{R_{\odot }}}\right)^{2}\left({\frac {L}{L_{\odot }}}\right)^{4}
↑  J. Cuypers, D. Buzasi & K. Uytterhoeven: The periods of the β Cephei star κ Scorpii as observed by WIRE, ASP Conference Proceedings, Vol. 310. San Francisco: Astronomical Society of the Pacific, p. 253 (2004)
↑  General Catalogue of Variable Stars: κ Scorpii
קורפוס הפאנצר ה-57 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  15 בפברואר 1941 – 8 במאי 1945 (4 שנים)
 מלחמות:  מלחמת העולם השנייה מבצע ברברוסה  הקרב על מוסקבה  קרב סטלינגרד
 פיקוד
 מפקדים
 
קורפוס הפאנצר ה-57 (בגרמנית: LVII. Panzerkorps) היה קורפוס שריון של הוורמאכט במהלך מלחמת העולם השנייה.
היסטוריה > הקמת הקורפוס

הקורפוס גויס בגרמניה ב-15 בפברואר 1941 בשם "הקורפוס הממונע ה-57", והועמד תחת פיקוד אדולף-פרידריך קונצן.
היסטוריה > מבצע ברברוסה

במהלך מבצע ברברוסה פיקד קונצן על הקורפוס כחלק מארמיית הפאנצר השלישית ולאחר מכן חלק מהארמייה התשיעית במסגרת קבוצת ארמיות מרכז, ולחם עמו בקרב סמולנסק. במהלך הקרב על מוסקבה לחם קונצן עם הקורפוס כחלק מארמיית הפאנצר הרביעית, ולאחר מכן כחלק מהארמייה הרביעית. ב-15 בנובמבר 1941 מסר את הפיקוד על הקורפוס לפרידריך קירכנר, וב-12 בינואר 1942 חזר קונצן לפקד על הקורפוס למשך 3 שבועות כחלק מהארמייה הרביעית במסגרת קבוצת ארמיות מרכז. ב-31 בינואר 1942 מונה קירכנר שוב למפקד הקורפוס.
היסטוריה > קרב סטלינגרד

ב-21 ביוני 1942 הוסב הקורפוס לקורפוס פאנצר, ושימש כעתודת קבוצת ארמיות דרום. באוגוסט הועבר הקורפוס לפיקוד קבוצת ארמיות A ולחם עימה בקווקז, בתחילה במסגרת ארמיית הפאנצר הראשונה, ולאחר מכן במסגרת הארמייה ה-17. בדצמבר 1942 הועבר הקורפוס שכלל את דיוויזיות הפאנצר ה-6 וה-23, אל קבוצת ארמיות דון, ושימש כחוד החנית במבצע סערת חורף כחלק מארמיית הפאנצר הרביעית, ולאחר מכן לחם עימה בקרב חרקוב השלישי.
היסטוריה > 1943 - 1945

באפריל הועבר הקורפוס תחת פיקוד ארמיית הפאנצר הראשונה, ולחם עימה בקרבות באגן הדונייץ. ב-30 בנובמבר 1943 פרש קירכנר לחופשה קצרה, וב-19 בפברואר 1944 חזר לפקד על הקורפוס שהיה תחת פיקוד הארמייה השישית במסגרת קבוצת ארמיות דרום, ולאחר מכן במסגרת קבוצת ארמיות A. באפריל לחם הקורפוס במסגרת קבוצת הארמיות ששמה שונה לקבוצת ארמיות דרום אוקראינה, בתחילה כחלק מהארמייה השמינית, והחל ממאי כחלק מהארמייה הרומנית הרביעית. ב-25 ביוני 1944 פרש שוב קירכנר לחופשה קצרה, וב-2 ביוני 1944 חזר לפקד על הקורפוס. באוגוסט הועבר הקורפוס שוב תחת פיקוד הארמייה השמינית, ולחם עימה במבצע יאשי-קישינב. בספטמבר הועבר הקורפוס תחת פיקוד הארמייה השישית, ולחם עימה בקרבות בטרנסילבניה. באוקטובר לחם הקורפוס במסגרת קבוצת הארמיות ששמה שונה לקבוצת ארמיות דרום, בתחילה כחלק מהארמייה ההונגרית השלישית ולאחר מכן כחלק מהארמייה השישית, והשתתף בקרבות בבודפשט. בפברואר לחם הקורפוס במסגרת קבוצת ארמיות מרכז, בתחילה כחלק מהארמייה ה-17 בשלזיה, ולאחר מכן כחלק מארמיית הפאנצר הרביעית בלאוזיץ, עימה לחם עד סוף המלחמה.
מפקדים

אדולף-פרידריך קונצן (15 בפברואר 1941 - 15 בנובמבר 1941)
פרידריך קירכנר (15 בנובמבר 1941 - 12 בינואר 1942)
אדולף-פרידריך קונצן (12 בינואר 1942 - 31 בינואר 1942)
פרידריך קירכנר (31 בינואר 1942 - 30 בנובמבר 1943)
הנס-קרל פרייהר פון אזבק (30 בנובמבר 1943 - 19 בפברואר 1944)
פרידריך קירכנר (19 בפברואר 1944 - 25 במאי 1944)
פרנץ בייר (25 במאי 1944 - 2 ביוני 1944)
פרידריך קירכנר (2 ביוני 1944 - 8 במאי 1945)
סדר הכוחות > מבצע ברברוסה

במבצע ברברוסה כלל הקורפוס את היחידות הבאות:
דיוויזיית הפאנצר ה-19
דיוויזיית הפאנצר ה-20
הדיוויזיה הממונעת ה-18
סדר הכוחות > הקרב על מוסקבה

בקרב על מוסקבה כלל הקורפוס את היחידות הבאות:
דיוויזיית הפאנצר ה-19
דיוויזיית הפאנצר ה-20
הדיוויזיה הממונעת ה-3
דיוויזיית אס אס "דאס רייך"
סדר הכוחות > מבצע סערת חורף

במבצע סערת חורף כלל הקורפוס את היחידות הבאות:
דיוויזיית הפאנצר ה-6
דיוויזיית הפאנצר ה-17
דיוויזיית הפאנצר ה-23
סדר הכוחות > קרב חרקוב השלישי

בקרב חרקוב השלישי כלל הקורפוס את היחידות הבאות:
הדיוויזיה ה-15
הדיוויזיה ה-198
הדיוויזיה ה-328
סדר הכוחות > מבצע יאשי-קישינב

במבצע יאשי-קישינב כלל הקורפוס את היחידות הבאות:
דיוויזיית הפאנצר ה-20
הדיוויזיה ההררית ה-4
הדיוויזיה ה-76
קבוצת הקרב וינקלר
סדר הכוחות > הקרבות בשלזיה

במהלך הקרבות בשלזיה כלל הקורפוס את היחידות הבאות:
דיוויזיית הפאנצר ה-8
הדיוויזיה ה-408
דיוויזיית משמר הפיהרר
חטיבת הפאנצר ה-103
ראובן קרלנשטיין

הרב ראובן קרלנשטיין
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב ראובן אליצור קרלנשטיין (ט"ז באלול תש"ז, 1947 – י' בטבת תשע"ד, 13 בדצמבר 2013) היה דרשן חרדי-ליטאי ישראלי, נחשב תלמידו המובהק (בדרשנות) של הרב שלום שבדרון.
תולדותיו

נולד בבני ברק, בנם היחיד של בת-ציון לבית ויספיש ויצחק מאיר קרלנשטיין ונכדו של חזקיהו יוסף קרלנשטיין, תעשיין חרדי ממקורבי החזון איש ומתומכיה של ישיבת פוניבז'. למד בישיבה הקטנה של ישיבת פוניבז' וב"ישיבה למצוינים" בירושלים, אצל הרב חיים אהרן טורצ'ין. בתקופת לימודיו בירושלים התקרב למגיד המישרים הרב שלום שבדרון, ממנו רכש את יסודות הדרשנות. כעבור זמן עבר ללמוד בישיבת סלבודקה בבני ברק. בשנת תשכ"ח (1968) נישא לבלהה קליין. למד בכולל וולוז'ין בבני ברק ובכולל של גיסו הרב אריה אברהמס.
החל משנות ה-70 החל לפעול כדרשן. הוא דבק בסגנונו של הרב שבדרון, שעמו שמר על קשר הדוק במשך עשרות שנים ואף הספידו בהלווייתו. במשך שנים נדד ביישובי הארץ ודרש בפני התושבים המקומיים. כמו כן מסר דרשות ושיחות מוסר בפני אברכים ובחורי ישיבות וכן בעצרות חיזוק בריכוזים החרדיים. במשך שנים רבות מסר מדי ליל שבת דרשה מרכזית בבית הכנסת איצקוביץ' שבמרכז בני ברק שמשכה אליה קהל רב. בכל יום שישי מסר שיעור קבוע בתל אביב, ולאחר שחלה עבר שיעורו לבית המדרש ירחי כלה בבני ברק. דרשותיו שודרו בקול הלשון.
באמצע שנות ה-80 חלה, כליותיו קרסו, והוא נזקק לדיאליזה. אך למרות חוליו התמיד בפעילותו כשהוא מובל בכיסא גלגלים. בשנה האחרונה לחייו התדרדר מצבו ולבסוף שתי רגליו נכרתו, ולאחר שבוע ימים (בעשרה בטבת) נפטר ונקבר בבית הקברות סגולה בפתח תקווה. לאחר פטירתו הוציאה משפחתו והסופר יעקב ישראל פוזן, חלק מדרשותיו בסדרת ספרים המבוססים על פרשיות השבוע בשם "יחי ראובן".
תקופה לאחר מותו, בנו הרב חזקיהו יוסף קרלנשטיין התפרסם כדרשן ומעביר דרשות והרצאות בהרבה קהילות הפזורות בארץ.
מתלמידיו: הדרשנים הרה"ג  ר' שלמה לוונשטיין שליט"א והרה"ג  ר' ברוך רוזנבלום. שליט"א
לרב קרלנשטיין היו 4 אחיות. גיסיו הם הרבנים: ישראל יצחק קלמנוביץ (בנו של הרב אברהם קלמנוביץ), אריה אברהמס, זלמן לייב ברלין וזלמן נטע ליבוביץ, מחבר הספר "ברכת יעקב".
רחוב הארלי

| --- | --- |

 מידע כללי
 על שם:  תומאס הארלי 
 מיקום
 ערים ראשיות:  הסיטי של וסטמינסטר 
 דרכים מסתעפות:  רחוב דבונשייר, רחוב קוונדיש, רחוב ויגמור, רחוב קוונדיש החדש, דרך מרילבון, רחוב ויימאות', רחוב המלכה אן 
 קואורדינטות:  51°31′14″N 0°08′52″W﻿ / ﻿51.5206°N 0.1477°W﻿ / 51.5206; -0.1477
 אתר רשמי
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסרחוב הארלי(למפת לונדון רגילה) קנט סארי בר. בקי. הרטפורדשייר אסקסרחוב הארלי(למפת רובע ניוהאם רגילה) רחוב הארלי(למפת רובע ניוהאם מוגדלת) רחוב הארלי  he tabBackground:;tabBorder:#aaa;defaultTab:0;
 
רחוב הארלי (באנגלית: Harley Street) הוא שמו של רחוב ברובע הסיטי של וסטמינסטר בלונדון, הממלכה המאוחדת. הרחוב נודע במספר המרפאות הפרטיות של רופאים ורופאי שיניים הפועלים בו, והפך לכינוי לרפואה ולרופאים בממלכה המאוחדת.
מאז המאה ה-19 גדל בהדרגה מספר המרפאות הנמצאות ברחוב. בשנת 1860 היו ברחוב כ-20 קליניקות ומוסדות רפואיים. מספר זה עלה ל-80 בשנת 1900, ול-200 בשנת 1914. בבדיקה שנערכה בעת שהוקם שירות הבריאות הלאומי של הממלכה המאוחדת בשנת 1948 היו ברחוב 1,500 מרפאות. כיום ברחוב כ-3,000 מרפאות וקליניקות רפואיות, וכן מספר בתי חולים.
היסטוריה

רחוב הארלי שייך כולו למשפחת הברון האוורד דה וולדן. הרחוב מנוהל על ידי קרן של משפחת דה וואלדן. בשנת 1715 רכש אדוארד הארלי, רוזן אוקספורד השני ורוזן מורטימר את הרחוב והחל את פיתוחו. הבניה החלה בכיכר קאוונדיש וברחובות הסמוכים בו (אזורים שהיו קודם לכן כחלק מאחוזת מרילבון שהייתה בבעלות דוכסי ניוקסל. הנרי פלהם-קלינטון, דוכס ניוקסל שעל הנהר ליין השני, הוריש את האחוזה לביתו מרגרט קוונדיש הוליס (Margaret Holles), וזו הורישה את האחוזה לבתה הנרייטה קוונדיש הארלי. במות בעלה של הנרייטה - אדוארד הארלי, עברה האחוזה לבתו - מרגרט קוונדיש הרלי אשר נישאה לויליאם בנטינק, דוכס פורטלנד בשנת 1734, והחל משנה זו הייתה האחוזה בבעלות דוכסי פורטלנד עד שנת 1879, עת שויליאם קוונדיש-סקוט-בנדיקט, הדוכס החמישי מפורטלנד, נפטר בלי צאצאים, ונכסיו חולקו (בהתאם לצוואתו) לאחותו ולאחייניו. האחוזה הועברה לאחות לוסי ג'ואן אליס, אלמנתו של צ'ארלס אליס, הברון האוורד דה וולדן השישי, ומאז נשאר הרחוב בבעלות משפחת דה וואלדן.
ברחוב התגורר ראש ממשלת בריטניה בתקופה הוויקטוריאנית ויליאם גלאדסטון וכן האמן ויליאם טרנר. בשנת 1848 נוסד ברחוב קווינז קולג' - בית הספר לבנות הוותיק ביותר בממלכה המאוחדת.